CELEX: 32015D1214
Language: hr
Date: 2015-07-22 00:00:00
Title: Provedbena odluka Komisije (EU) 2015/1214 оd 22. srpnja 2015. o uspostavi Europskog portala projekata ulaganja i utvrđivanju njegovih tehničkih specifikacija

24.7.2015   
            
            
               HR
            
            
               Službeni list Europske unije
            
            
               L 196/23
            
         PROVEDBENA ODLUKA KOMISIJE (EU) 2015/1214
   оd 22. srpnja 2015.
   o uspostavi Europskog portala projekata ulaganja i utvrđivanju njegovih tehničkih specifikacija
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2015/1017 Europskog parlamenta i Vijeća od 25. lipnja 2015. o Europskom fondu za strateška ulaganja, Europskom savjetodavnom centru za ulaganja i Europskom portalu projekata ulaganja i o izmjeni uredaba (EU) br. 1291/2013 i (EU) br. 1316/2013 – Europski fond za strateška ulaganja (1), a posebno njezin članak 15. stavak 1.,
   budući da:
   
               (1)
            
            
               Uredbom (EU) 2015/1017 Komisiji je povjerena zadaća da uz podršku Europske investicijske banke (EIB) uspostavi Europski portal projekata ulaganja.
            
         
               (2)
            
            
               Trebalo bi utvrditi tehničke specifikacije Europskog portala projekata ulaganja,
            
         DONIJELA JE OVU ODLUKU:
   Članak 1.
   Uspostavlja se Europski portal projekata ulaganja (EPPU).
   Njegove tehničke specifikacije donose se u skladu s Prilogom.
   Članak 2.
   Uvrštavanje projekata u EPPU podliježe sljedećim kriterijima:
   
               (a)
            
            
               vrijednost projekta (ili programa kojim su obuhvaćeni manji projekti) u smislu zatraženih ulaganja iznosi najmanje 10 milijuna EUR;
            
         
               (b)
            
            
               projekt se odnosi na jedan od sektora iz članka 9. stavka 2. Uredbe (EU) 2015/1017;
            
         
               (c)
            
            
               promotor projekta pravni je subjekt s poslovnim nastanom u državi članici;
            
         
               (d)
            
            
               projekt je u skladu s pravom Unije i pravom relevantne države članice;
            
         
               (e)
            
            
               očekuje se da će provedba projekta započeti najkasnije tri godine nakon njegova podnošenja EPPU-u.
            
         Članak 3.
   Privatnim promotorima projekata zaračunava se naknada za obradu prijedloga projekta u iznosu do 250 EUR po projektu.
   Od plaćanja te naknade izuzimaju se javni promotori projekata.
   Prihod od naknada rezultira dodatnim odobrenim sredstvima u skladu s člankom 21. stavkom 4. Uredbe (EU, Euratom) br. 966/2012 Europskog parlamenta i Vijeća (2) i člankom 15. stavkom 4. Uredbe (EU) 2015/1017.
   Članak 4.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 22. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 169, 1.7.2015., str. 1.
   
   
      (2)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).
   
      PRILOG
      
         TEHNIČKE SPECIFIKACIJE EUROPSKOG PORTALA PROJEKATA ULAGANJA (EPPU)
      
      1.   OPĆI OPIS
      EPPU, uspostavljen u skladu s člankom 15. Uredbe (EU) 2015/1017, javno je dostupan web-portal projekata ulaganja unutar Unije koji služi kao platforma za promicanje projekata potencijalnim ulagačima diljem svijeta. Glavni je cilj EPPU-a katalizirati i ubrzati razvoj i realizaciju projekata ulaganja u Uniji te tako pridonijeti većoj stopi zaposlenosti i gospodarskog rasta. Objava projekta na EPPU-u ne podrazumijeva da ga Europska komisija ili EIB prihvaćaju niti je uvjet za primanje financijske pomoći Unije ili EIB-a. Očekuje se da će EPPU postati operativan u siječnju 2016.
      Glavne sastavnice EPPU-a bit će kako slijedi:
      
                  i.
               
               
                  registar projektnih prijedloga (prijedlog projekta sadržava strukturirane sažete informacije o pojedinačnim projektima u okviru EPPU-a);
               
            
                  ii.
               
               
                  interaktivna karta projekata; i
               
            
                  iii.
               
               
                  interaktivni popis projekata u obliku tablice.
               
            Projekti na EPPU-u bit će razvrstani po sektorima na temelju ciljeva i kategorija iz članka 9. stavka 2. Uredbe (EU) 2015/1017.
      2.   UPRAVLJANJE EPPU-OM I ODNOS S PROMOTORIMA PROJEKATA I KORISNICIMA WEB-MJESTA
      EPPU-om će upravljati Europska komisija. Države članice mogu pridonijeti njegovu upravljanju. Sadržaj EPPU-a stvarat će promotori projekata, odnosno privatni i javni pravni subjekti.
      Da bi sudjelovali u EPPU-u, promotori projekata i drugi registrirani korisnici web-mjesta morat će prihvatiti uvjete korištenja EPPU-om, kojima će se nastojati osigurati kvaliteta objavljenih informacija koje su dostavili promotori projekata te istodobno jasno istaknuti da Europska komisija ne jamči točnost objavljenih informacija i da nije odgovorna ni za kakva potraživanja na temelju objave projekta.
      Izjavom o ograničenju odgovornosti korisnici web-mjesta bit će upozoreni da Europska komisija ne može jamčiti točnost objavljenih informacija te da potencijalni ulagači sami moraju provesti svoju uobičajenu dubinsku analizu, koja među ostalim uključuje financijske i sve druge aspekte važne za donošenje odluke o ulaganju u projekt.
      3.   PREGLED PROJEKATA
      Projekte će pregledavati službe Europske komisije na temelju kriterija iz članka 2. ove Odluke. Države članice bit će pozvane da odrede jednu kontaktnu točku ili više njih i potpišu sporazume o razini usluga kojima će se utvrditi njihov doprinos za potrebe pregleda. Uloga EIB-a u promicanju EPPU-a utvrdit će se sporazumom o razini usluga. Pojedini tehnički aspekti postupka potvrde, primjerice provjera identiteta promotora projekata, smiju se povjeriti trećim osobama.
      Neće se dopustiti objava informacija koje podnose promotori projekata ako one nisu točne ili ako njihova objava može dovesti do pravnih ili reputacijskih rizika za Europsku komisiju i/ili države članice. Informacije o projektima od čijeg su zadnjeg ažuriranja protekle tri godine bit će uklonjene s EPPU-a.